“O‘zbekenergo” yangi IES qurilishi uchun maslahatchi qidirmoqda

“O‘zbekenergo” davlat aksiyadorlik kompaniyasi Sirdaryo viloyatida yangi issiqlik elektr stansiyasi qurilishi uchun maslahatchi tanlash yuzasidan tender e’lon qildi, deb xabar beradi “Gazeta.uz”.

Kompaniyaning e’loniga ko‘ra, maslahat xizmatlari loyihaning iqtisodiy-texnik asoslarini, tender hujjatlari va boshqa hujjatlarni ishlab chiqishni o‘z ichiga oladi.
29-iyul tender bo‘yicha takliflar berishning oxirgi muddati hisoblanadi. IES tarkibiga yana ikkita har biri 450 MVt kuchlanishli bug‘-gazli qurilmalar kiritilishi nazarda tutilgan. Dastlabki ma’lumotlarga qaraganda, loyihaning qiymati 910 million dollarni tashkil etadi. Qurilish ishlari 2016-yilda boshlanib, 2018-yilda tugallanishi rejalashtirilmoqda.